গুলশান কুমার মেহতা

গুলশান কুমার মেহতা (১২ এপ্রিল ১৯৩৭ - ৭ আগস্ট ২০০৯), গুলশান বাওরা ছদ্মনামেও সুপরিচিত, একজন ভারতীয় গীতিকার ও অভিনেতা ছিলেন। ৪২ বছরের কর্মজীবনে তিনি ২৪০টির মত গান লিখেছেন এবং কল্যাণজী-আনন্দজী, শঙ্কর-জয়কিশন, আর. ডি. বর্মণদের মত প্রখ্যাত সুরকারদের সাথে কাজ করেছেন। তার রচিত গীত সংবলিত উল্লেখযোগ্য চলচ্চিত্র হল খেল খেল মেঁ (১৯৭৫), কসমে বাদে (১৯৭৮) ও সত্তে পে সত্তা (১৯৮২)। এছাড়া কল্যাণজী-আনন্দজী র সুরে তার রচিত উপকার (১৯৬৮)-এর "মেরে দেশ কি ধর্তি" ও জঞ্জির (১৯৭৩)-এর "ইয়ারি হ্যায় ঈমান মেরা" গান দুটির জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। "ইয়ারি হ্যায় ঈমান মেরা" গানটি ১৯৭৩ সালের বিনাকা গীতমালার বার্ষিক তালিকায় শীর্ষ স্থান অধিকার করে। গীত রচনার পাশাপাশি তিনি কয়েকটি হিন্দি চলচ্চিত্রে চরিত্রাভিনেতা হিসেবেও অভিনয় করেন।

প্রারম্ভিক জীবন
গুলশান কুমার মেহতা ১৯৩৭ সালের ১২ই এপ্রিল তদানীন্তন ব্রিটিশ ভারতের পাঞ্জাব প্রদেশের শেখুপুরায় জন্মগ্রহণ করেন। তার পিতা নির্মাণ ব্যবসায় নিয়োজিত ছিলেন। তার চাচা শ্রী লভ চান্দ মেহতা ও চাচাতো ভাই রূপলাল মেহতা ও চমনলাল মেহতা। এই দুই পরিবারই ভারত বিভাজনের ফলে সৃষ্ট দাঙ্গায় আক্রান্ত হয় এবং তিনি ও তার চাচাতো ভাইয়ের তাদের সামনে লভ চান্দ মেহতার বাড়িতে তার পিতা ও তার চাচাকে খুন হতে দেখেন। তার বড় বোন জয়পুরে ছিলেন। তিনি তাকে ও তার বড় ভাইকে লালনপালন করেন। তার ভাই চাকরি পাওয়ার পর তারা দিল্লিতে চলে আসেন এবং সেখানে তিনি দিল্লি বিশ্ববিদ্যালয় থেকে স্নাতক ডিগ্রি অর্জন করেন। কলেজে থাকাকালীন তিনি কবিতা লেখা শুরু করেন।

পুরস্কার
 বছর পুরস্কার বিভাগ মনোনীত কর্ম ফলাফল  ১৯৬৮ ১৫তম ফিল্মফেয়ার পুরস্কার শ্রেষ্ঠ গীতিকার "মেরে দেশ কি ধরতি" (উপকার)   ১৯৭৪ ২১তম ফিল্মফেয়ার পুরস্কার "ইয়ারি হ্যায় ঈমান মেরা" (জঞ্জির)  

তথ্যসূত্র

বহিঃসংযোগ

 বলিউড হাঙ্গামায় গুলশান কুমার মেহতা

বিষয়শ্রেণী:১৯৩৭-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় গীতিকার
বিষয়শ্রেণী:ভারতীয় পুরুষ গীতরচয়িতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:হিন্দি ভাষার গীতিকার
বিষয়শ্রেণী:হিন্দি ভাষার লেখক
বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী